BJC ออกหุ้นกู้ 1.2 หมื่นลบ.อายุ 3-10 ปี ดอกเบี้ยสูงสุด 2.43% เสนอขาย 18-19 มี.ค.
BJC ออกหุ้นกู้ 1.2 หมื่นลบ.อายุ 3-10 ปี ดอกเบี้ยสูงสุด 2.43% เสนอขาย 18-19 มี.ค.
BJC ออกหุ้นกู้ 1.2 หมื่นลบ.อายุ 3-10 ปี ดอกเบี้ยสูงสุด 2.43% เสนอขาย 18-19 มี.ค.
17 มี.ค. 2563

บริษัท เบอร์ลี่ ยุคเกอร์ จำกัด (มหาชน) หรือ BJC ยื่นแบบแสดงรายการข้อมูลต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เพื่อออกและเสนอขายหุ้นกู้ของบริษัท ครั้งที่ 1/2563 มูลค่ารวมไม่เกิน 12,000 ล้านบาท มี 4 ชุดได้แก่
หุ้นกู้ชุดที่ 1 วงเงินไม่เกิน 1,000 ล้านบาท อายุ 3 ปี 4 วัน ครบกำหนดไถ่ถอน ปี พ.ศ.2566 มีอัตราดอกเบี้ยคงที่ 1.40% ต่อปี
หุ้นกู้ชุดที่ 2 วงเงินไม่เกิน 1,000 ล้านบาท อายุ 5 ปี 4 วัน ครบกำหนดไถ่ถอน ปี พ.ศ.2568 มีอัตราดอกเบี้ยคงที่ 1.63% ต่อปี
หุ้นกู้ชุดที่ 3 วงเงินไม่เกิน 7,000 ล้านบาท อายุ 8 ปี 4 วัน ครบกำหนดไถ่ถอน ปี พ.ศ.2571 มีอัตราดอกเบี้ยคงที่ 2.16% ต่อปี
และหุ้นกู้ชุดที่ 4 วงเงินไม่เกิน 3,000 ล้านบาท อายุ 10 ปี 4 วัน ครบกำหนดไถ่ถอน ปี พ.ศ.2573 มีอัตราดอกเบี้ยคงที่ 2.43% ต่อปี
ทั้งนี้ หุ้นกู้ทุกชุดจะชำระดอกเบี้ยทุกๆ 6 เดือน ตลอดอายุหุ้นกู้
บริษัทจะเสนอขายต่อผู้ลงทุนสถาบัน และ/หรือ ผู้ลงทุนรายใหญ่ ระยะเวลาจองซื้อ วันที่ 18-19 มี.ค.63 โดยมีธนาคารกรุงเทพ ธนาคารกสิกรไทย ธนาคารกรุงไทย และ บล.ภัทร เป็นผู้จัดการการจัดจำหน่ายหุ้นกู้
บริษัท ทริสเรทติ้ง จำกัด จัดอันดับความน่าเชื่อถือของหุ้นกู้ที่ A+ แนวโน้มอันดับเครดิต Negative เมื่อวันที่ 14 ก.พ.63
บริษัทจะนำเงินที่ได้จากการเสนอขายหุ้นกู้ครั้งนี้ เพื่อชำระคืนหนี้หุ้นกู้ชุดเดิมที่จะครบกำหนดไถ่ถอนในเดือน มี.ค.63
 